
AVTALE OM INNFØRING OG BRUK AV ELEKTRONISK KJØREBOK




1. Formål
Bruk av elektronisk kjørebok vil medføre at bedriftens kjøretøy utstyres med GPS-teknologi for å kunne spore hvor og når bedriftens biler har beveget seg.

Elektronisk kjørebok innføres for følgende spesifiserte formål og med rettslig grunnlag i bedriftens berettigede interesse:
*Fyll inn formålene som passer bedriften*Her er noen eks.
• Sørge for korrekt dokumentasjon på bruk av bedriftens biler overfor Skatteetaten
• Sikre korrekt beskatning for privatbruk av firmabil
• Ha bilparken synlig i oversiktskart så vi ved behov kan lokalisere nærmeste bil ved hasteoppdrag og for sikkerhetsgrunner.


Innføringen skjer i henhold til kravene i Arbeidsmiljøloven §§ 9-1 og 9-2 om kontrolltiltak og Lov om behandling av personopplysninger (personopplysningsloven) LOV-2018-06-15-38 og Personvernforordningen (EU 2016/679).

2. Bruk
Data fra elektronisk kjørebok skal kun benyttes til de i denne avtale angitte formål, og kan ikke senere benyttes til formål som er uforenlig med det opprinnelige formålet, uten at den enkelte ansatte samtykker til dette.
På denne bakgrunn er det ikke mulig å benytte data fra kjøreboken som dokumentasjon i stillingsvernsaker, med mindre disse sakene er knyttet til bruk av bil i strid med bedriftens og/eller myndighetenes regelverk.

Tilgang til data fra kjøreboken fra bedriftens side skal styres basert på tjenstlig behov. De som har tilgang til data fra kjøreboken, skal kun bruke informasjonen til de foreskrevne formål.

Ved bruk for å kunne møte krav fra ligningsmyndighetene skal bedriften føre kontroll med fravær av eller grad av privat bruk. Det etableres derfor en fast rutine for å kontrollere dette.

3. Databeskyttelse og personvern
Arbeidsgiver skal overholde alle relevante lover og regler knyttet til personvern og informasjonssikkerhet. Personopplysningene som samles i inn i forbindelse med den elektroniske kjøreboken skal behandles i samsvar med gjeldene rett. Dette inkluderer behandling av persondata på en sikker og konfidensiell måte.

4. Informasjon og opplæring
Arbeidsgiver skal sørge for at alle ansatte mottar nødvendig opplæring og informasjon om den elektroniske kjøreboken før den tas i bruk.

5. Rett til å klage
Hvis ansatte opplever at systemet benyttes på en utilbørlig måte, og/eller i strid med det opprinnelige formålet, har den ansatte anledning til å klage på dette. Klagen kan enten gå direkte til bedriften eller via tillitsvalgte. Klagen skal behandles av ledelsen og tillitsvalgte i fellesskap.








* * *


Sted / dato: _______________________



________________________			 ________________________ Ledelsens representant				 Ansattes representant 



________________________ 			________________________ 
Navn med trykte bokstaver 			Navn med trykte bokstaver

